રક્કામાં ખિલાફતનો અંત, પણ આઈએસનું જોખમ યથાવત\nઆઈએસ સામેની લડાઈમાં રક્કાનો મોટો હિસ્સો ધ્વસ્ત થઈ ગયો છે

આઈએસ સાથેની લડાઈનો એક મહિના પહેલાં અંત આવ્યો છે પણ તેની નિશાની ચારે તરફ જોવા મળે છે. 

રક્કાના મોટાભાગના વિસ્તારોમાં જવાની મનાઈ છે. કોઈને ત્યાં આવવાની છૂટ નથી. 

જોકે, અમે શહેરની છેક અંદર સુધી ગયા હતા. ઠેર-ઠેર કાટમાળ પડ્યો હતો. 

તમને આ પણ વાંચવું ગમશે

અમે એ જાણવા ઈચ્છતા હતા કે આઈએસના લડવૈયાઓ આખરે ક્યા રસ્તેથી ભાગ્યા હતા. 

સિટી હોસ્પિટલ તેમનો આખરી પડાવ હતી. અમારી યાત્રા ત્યાંથી શરૂ થઈ હતી. 

આઈએસના હારેલા લડવૈયાઓ છેલ્લે લડાઈના મેદાનમાં નહીં, પણ અહીં દેખાયા હતા. 

રક્કાની સિટી હોસ્પિટલ

આઈએસનો કાફલો રક્કાની સિટી હોસ્પિટલમાંથી રવાના થયો હતો. એ હોસ્પિટલમાં આઈએસના લડવૈયાઓ મહિનાઓ સુધી રહ્યા હતા. 

તેમની સાથે તેમના પરિવાર અને તેમણે બંધક બનાવેલા લોકો પણ હતા. આઈએસના લડવૈયાઓ ચહેરા પર હારવાના ભાવ દેખાતા ન હતા. 

તેમનો અંદાઝ અક્કડ અને ધમકીભર્યો હતો. રક્કામાં શું સોદો થયો હતો એ વિશે કોઈ વાત કરવા તૈયાર ન હતું. આ રક્કાનું એક ભેદી રહસ્ય છે. 

શું કુર્દો, આરબો અને પશ્ચિમી દેશોનાં સૈન્યોએ આઈએસને અહીંથી ભાગવાની તક આપી હતી?

આઈએસના લડવૈયાઓને અહીંથી બહુ દૂર ફરી એકઠા થવાની તક આપવામાં આવી હતી?

ઉત્તર સીરિયા

આઈએસના લડવૈયાઓ શહેરમાંથી ચૂપચાપ દબાતે પગલે કાટમાળની વચ્ચેથી સલામત જગ્યાએ જવા નીકળી ગયા હતા. 

અમારી શોધ રક્કાથી શરૂ થઈ હતી, જે અમને ઉત્તર સીરિયા અને તેની આગળના પ્રદેશ સુધી લઈ ગઈ હતી. 

મીડિયાના બ્લેક આઉટ વચ્ચે આઈએસ સાથેનો સોદો પાર પાડવામાં આવ્યો હતો. 

આઈએસને અહીંથી ભગાડવાના સોદા બાબતે કોઈ પણ સમાચાર દેખાડવાની મનાઈ હતી. 

જોકે, આઈએસના લડવૈયાઓને અહીંથી કઈ રીતે ભગાડવામાં આવ્યા એ દર્શાવતું કેટલુંક વીડિયો ફૂટેજ અમારા હાથમાં આવ્યું હતું. 

હથિયારોથી સજ્જ લડવૈયાઓ 

આઈએસના જૂજ લડવૈયાઓને જ રક્કામાંથી જવા દેવામાં આવ્યા હોવાનું દુનિયાને જણાવવામાં આવ્યું હતું. 

હથિયારોથી સજ્જ વિદેશી લડવૈયાઓ વિશે કંઈ જણાવવામાં આવ્યું ન હતું. 

જોકે, ટ્રક્સ આઈએસને લડવૈયાઓથી ભરેલા હતા. 

એ પૈકીના કેટલાકે આત્મઘાતી બેલ્ટ પહેર્યા હતા અને બધાની પાસે ખતરનાક હથિયારો હતાં. 

અમે તાબકા પહોંચ્યા હતા. તાબકાના બહારના હિસ્સામાં આઈએસના લડવૈયાઓને લઈ જતા ટ્રક્સ થોડીવાર રોકાયા હતા. 

તેમને સલામત રીતે બહાર કાઢવાની જવાબદારી જેમને સોંપવામાં આવી હતી એ ડ્રાઈવરોને અમે મળ્યા હતા. 

કુર્દોના નેતૃત્વ હેઠળના સીરિયાના સૈન્યએ...\n\ntl;dr:
ઈસ્લામિક સ્ટેટ(આઈએસ)ના ગયા પછી અને ફરી શાંતિ સ્થપાયા છતાં સીરિયાની ઈશાન દિશામાં આવેલું રક્કા આજે પણ એક ખતરનાક જગ્યા છે.